फूलपुर विधानसभा क्षेत्र के प्राथमिक विद्यालय परवेजाबाद के बूथ संख्या 144 पर ईवीएम खराब होने की वजह से दो घंटे तक मतदान बाधित रहा. दोपहर बारह बजे तकनीकी खराबी से ईवीएम ने काम करना बंद कर दिया था तो लाइन में लगे मतदाता बिना वोट दिए वापस लौटने लगे. उस समय तक बूथ पर कुल 762 में से 287 मतदाताओं ने मतदान किया था. सेक्टर मजिस्ट्रेट विनोद कुमार द्वारा मशीन की खराबी की जानकारी आला अधिकारियों को दी गई. लेकिन दूसरी मशीन आने में दोपहर दो बज गया.